Diari Oficial de la Generalitat Valenciana


Sumari del DOGV 1334, del 27-06-1990 (1990/818016)

DECRET 88/ 1990, d'11 de juny, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 100 m2 sobrers de la via pública en l'av. d'Alcoi, de Castell de Castells, per a la construcció d'un garatge magatzem per a vehicles de bombatge contra incendis forestals, realitzada per l'Ajuntament de Castell de Castells.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/06/11/88/dof/vci/html**

### Dades del document

Número de DOGV
:   1334

Data del DOGV
:   27-06-1990

Secció del DOGV
:   DISPOSICIONS GENERALS

Número del document
:   1990/818016


Data del document
:   11-06-1990

Organisme emissor
:   Conselleria d'Economia i Hisenda

Tipus de document
:   Decret

Decret 88/1990, d'11 de juny, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys, de 100 m2, sobrants de la via pública en l'Avda d'Alcoi, de Castell de Castells, per a la construcció d'un garatge-magatzem per a vehicles autobombes contra incendis forestals, realitzada per l'Ajuntament de Castell de Castells.  
L?Ajuntament de Castell de Castells, en sessió plenària celebrada el dia 24 de febrer de 1988, acordà la cessió gratuïta a la Generalitat Valenciana d'uns terrenys situats en l'av. d'Alcoi, en el terme municipal de Castell de Castells, dels quals és propietari.  
Aquesta cessió es realitza amb el fi determinant de construir-hi un garatge magatzem per a vehicles de bombatge contra incendis forestals.  
A petició del Conseller d?Agricultura i Pesca, s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Consell l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell en la reunió del dia 11 de juny de 1990,  
DECRETE:  
Article primer  
S'accepta la cessió, a títol gratuït, realitzada per l'Ajuntament de Castell de Castells, dels terrenys següents:  
Terrenys en el terme de Castell de Castells, partida Moretetes, que ocupen una superfície de 100 metres quadrats.  
Confronta: al nord, a l?est i a l?oest amb la finca matriu de la qual és segrega i al sud-oest amb camí.  
Els terrenys es segreguen perquè d?ara endavant figuren com a finca nova i independent de la finca matriu següent:  
Propietat rural: en el terme de Castell de Castells, partida Moretetes, destinada a solar, de vuit-cents vuitanta metres quadrats de superfície, confronta: nord, finca de Bautista Mas Castellano; sud, camí de la Font de la Bota; est, carretera de Murla a Famorca; i oest, finca de Miguel Tomàs Vaquer. Sobre aquest solar es troba construït un habitatge unifamiliar, destinat a casa habitació per a mestres.  
Inscrita en el Registre de la Propietat de Pego en el tom 554, foli 73, finca 198, inscripció 1ª i 2.ª.  
Article segon  
Aquesta cessió gratuïta dels terrenys esmentats comporta el compromís, per part de la Generalitat Valenciana, de construir-hi un garatge magatzem per a vehicles d'autobombatge contra incendis forestals.  
Article tercer  
La propietat de l?immoble s'haurà d'incorporar a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per fer. efectiu el que disposa aquest decret.  
València, 11 de juny de 1990.  
EL President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI